section_heading: Zanimljivosti i nelogičnosti
paragraph_text: U stripu se nekoliko puta spominje i pojavljuje Andrew Jackson,<ref>Minaccia dallo spazio, broj 109, objavljeno u Italiji 1974. sedmi predsjednik SAD-a, čiji je mandat trajao od 1829. do 1837. godine. Jedna epizoda<ref>Fratelli di sangue, broj 411, objavljeno u Italiji 1999. je kronološki smještena nakon teksaške revolucije koja je okončana 1836. g. Nekoliko desetaka epizoda nakon te Zagor i Chico se zatječu u južnoameričkom gradu Concepcionu baš u trenutku kada tamo uplovljava brod HMS Beagle noseći na sebi čuvenog prirodoslovca Charlesa Darwina, što se dogodilo 1835. godine. Također posjećuju i grad Monrovia, glavni grad današnje afričke države Liberije, koji je utemeljen 1822. godine. U epizodi Nestali istraživač navodi se kako su brodovi Fury i Terror izgubljeni na Arktiku u potragama za Sjeverozapadnim prolazom što se dogodilo 1825. i 1848. godine.<ref>L'esploratore scomparso, broj 345, objavljeno u Italiji 1994. U stripu se nekoliko puta pojavljuje čuvena Madame Marie Laveau, vudu svećenica koja je i dan-danas poznata u New Orleansu i njegovoj okolici, no Marie u stripu fizički više nalikuje slavnom supermodelu Naomi Campbell negoli svom povijesnom predlošku. Čuveni pirat i krijumčar Jean Lafitte se u stripu pojavljuje kao već ostarjela osoba te iako je (prema dosadašnjim spoznajama) u stvarnoj povijesti on umro 1823., ovdje se to donekle objašnjava pričom kako je on preživio tu navodnu smrt te se nakon nekoliko godina skrivanja vratio starom zanatu. Također treba spomenuti i da se navodi kako se Zagorova izmišljena šuma nalazi na tromeđi granica Ohioa, Pensilvanije, i Zapadne Virginije, iako je Zapadna Virginia, kao američka savezna država, nastala tek 1863. godine.